***Batman v Superman: Dawn of Justice*** er en amerikansk superheltfilm fra 2016. Filmen er regissert av Zack Snyder, og har Ben Affleck og Henry Cavill i tittelrollene, mens Amy Adams, Jesse Eisenberg, Diane Lane, Laurence Fishburne, Jeremy Irons og Gal Gadot spiller andre fremtredende roller. Batman drar fra Gotham til Metropolis for å ta opp kampen med Supermann, i frykt for hva som kan skje hvis sistnevnte ikke blir tatt hånd om. Mens Batman og Supermann konfronterer hverandre, kommer en ny trussel på banen som kan sette menneskeheten i større fare enn noen gang.

Filmen er den andre i *DC Comics shared universe films*-serie, etter *Man of Steel* (2013).

Handling
--------

I et tilbakeblikk fra barndommen løper Bruce Wayne fra foreldrenes begravelse. Han faller ned i en hule, hvor en virvel av flaggermus løfter ham tilbake til overflaten. Tilbake i nåtiden, 18 måneder etter konflikten mellom Superman og General Zod i Metropolis (som fant sted i Man of Steel fra 2013) har Superman blitt en kontroversiell figur. Bruce Wayne er en milliardær som har operert i Gotham City som Batman de siste tjue årene. Etter å personlig ha vært vitne til alt kaoset på grunn av konflikten mellom Supermann og General Zod, ser Batman på Supermann som en eksistensiell trussel mot menneskeheten. Etter å ha lært om Batmans form for rettferdighet, forsøker Clark Kent (Supermans sivile identitet) å avsløre ham via en rekke artikler i avisen han arbeider; Daily Planet.

I mellomtiden oppdager Brucec Wayne at en russisk våpen-selger, Anatoli Knyazev, har vært i kontakt med LexCorp-mogulen Lex Luthor. Samtidig forsøker Lex Luthor å overtale senator June Finch til å la ham importere kryptonitt, som har blitt oppdaget etter General Zods terraforming-forsøk, Luthor påstår at dette kan brukes som et avskrekkende middel mot fremtidige kryptoniske og meta-humane trusler. Men Finch avslår å gå med på disse planene, men Luthor legger alternative planer sammen med Finchs underordnede - noe som gir ham tilgang til Zods kropp og det kryptoniske speider-skipet hans.

Bruce Wayne deltar på en galla ved LexCorp for å stjele krypterte data fra selskapets maskiner. Wayne forteller Alfred Pennyworth at han planlegger å stjele kryptonitten for å bruke dette i en konflikt mot Superman. En høring ved kongressen, ledet av Finch, arrangeres for å stille spørsmål ved Supermans handlinger mot General Zod. Men en bombe smuglet inn av Luthor detonerer, og dreper alle de tilstedeværende bortsett fra Superman. Men Supermann klandrer seg selv for ikke å oppdage planen i tide, og pålegger seg selv eksil. Samtidig bryter Batman seg inn i LexCorp, og stjeler kryptonitten.

Luthor lokker Superman ut av eksil ved å kidnappe Lois Lane og Martha Kent, Clarks adoptiv-mor. Han dytter deretter Lois ned fra LexCorp-bygningen. Supermann redder henne og konfronterer Luthor, som avslører at han manipulerte både Supermann og Batman ved å fyre opp under mistilliten mellom de to superheltene. Luthor krever at Supermann skal drepe Batman, i bytte for Marthas liv. Luthor slipper også løs et monster som er genetisk konstruert fra DNA fra både general Zods kropp og hans egen.

Rolleliste
----------

* Ben Affleck som Bruce Wayne/Batman
* Henry Cavill som Clark Kent/Superman
* Amy Adams som Lois Lane
* Jesse Eisenberg som Lex Luthor
* Diane Lane som Martha Kent
* Laurence Fishburne som Perry White
* Jeremy Irons som Alfred Pennyworth
* Gal Gadot som Diana Prince/Wonder Woman
* Ezra Miller som Barry Allen/The Flash
* Jason Momoa som Arthur Curry/Aquaman
* Ray Fisher som Victor Stone/Cyborg
* Tao Okamoto som Mercy Graves
* Holly Hunter som US Senator
* Christina Wren som Carrie Farris
* Harry Lennix som General Swanwick
* Michael Cassidy som Sam
* Jena Malone
* Scoot McNairy
* Callan Mulvey
* Bailey Chase

Referanser
----------

Eksterne lenker
---------------

* (en) Offisielt nettsted Rediger på Wikidata

* (en) Batman v Superman: Dawn of Justice – kategori av bilder, video eller lyd på Commons Rediger på Wikidata
* (en) *Batman v Superman: Dawn of Justice* på Internet Movie Database Rediger på Wikidata

* (no) *Batman v Superman: Dawn of Justice* hos Filmfront Rediger på Wikidata

* (da) *Batman v Superman: Dawn of Justice* i Danmark Nationale Filminstitut Rediger på Wikidata

* (en) *Batman v Superman: Dawn of Justice* på AllMovie Rediger på Wikidata

* (fr) *Batman v Superman: Dawn of Justice* på Allociné Rediger på Wikidata

* (nl) *Batman v Superman: Dawn of Justice* på MovieMeter Rediger på Wikidata

* (en) *Batman v Superman: Dawn of Justice* på Turner Classic Movies Rediger på Wikidata

* (en) *Batman v Superman: Dawn of Justice* på Rotten Tomatoes Rediger på Wikidata

* (en) *Batman v Superman: Dawn of Justice* på Metacritic Rediger på Wikidata

* (en) *Batman v Superman: Dawn of Justice* på Box Office Mojo Rediger på Wikidata

Portal: Film

|  |  |
| --- | --- |
| Oppslagsverk/autoritetsdata | VIAF **·** LCCN **·** BNE **·** BBC Things
 |